by somchan
ໃນວັນທີ 28 ພະຈິກ 2022, ທ່ານ ນາງ ປິ່ງຄຳ ລາຊະສິມມາ ເລຂາທິການສະພາແຫ່ງຊາດ ໄດ້ຖະແຫລງຂ່າວວ່າ: ກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ IX ຈະໄດ້ໄຂຂຶ້ນແຕ່ວັນທີ 5-30 ທັນວາ 2022 ເພື່ອພິຈາລະນາ ແລະ ຮັບຮອງເອົາບັນຫາສຳຄັນພື້ນ ຖານຂອງປະເທດ. (more…)
by somda phoneor
ໃນຕອນເຊົ້າວັນທີ 28 ພະຈິກ 2022, ທີ່ ທຳນຽບປະທານປະເທດ ນະຄອນຫຼວງວຽງຈັນ, ການນຳຂັ້ນສູງພັກ-ລັດ ແຫ່ງ ສປປ ລາວ ນຳໂດຍ ທ່ານ ທອງລຸນ ສີສຸລິດ, ປະທານປະເທດ ພ້ອມດ້ວຍພັນລະຍາ, ທ່ານ ພັນຄຳ ວິພາວັນ, ນາຍົກລັດຖະມົນຕີ ພ້ອມດ້ວຍພັນລະຍາ, ທ່ານ ໄຊສົມພອນ ພົມວິຫານ, ປະທານສະພາແຫ່ງຊາດ ພ້ອມດ້ວຍພັນລະຍາ, ທ່ານ ສະເຫຼີມໄຊ ກົມມະສິດ, ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ (more…)
by somda phoneor
ວັນທີ 28 ພະຈິກ 2022 , ທີ່ຫ້ອງວ່າການແຂວງອັດຕະປື, ສະຫາຍ ຫງວຽນ ວັນ ຈຸງ ກົງສຸນໃຫຍ່ແຫ່ງ ສສ ຫວຽດນາມ ປະຈຳພາກໃຕ້ຂອງລາວ ພ້ອມຄະນະ ໄດ້ເຂົ້າອວຍພອນ ສະຫາຍ ເລັດ ໄຊຍະພອນ ກຳມະການສູນກາງພັກ, ເລຂາພັກແຂວງ ເຈົ້າແຂວງອັດຕະປື ພ້ອມດ້ວຍຄະ ນະ ໃນໂອກາດວັນຊາດ ທີ 2 ທັນວາ ຄົບຮອບ 47 ປີ. (more…)
by somda phoneor
ທ່ານ ສິນລະວົງ ຄຸດໄພທູນ ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງ ຊາດ ຕ້ອນຮັບການເຂົ້າພົບປະຢ້ຽມຢາມຂອງ ທ່ານ ເລຕຽນເຈົ່າ ກໍາມະການສູນກາງພັກກອມມູນິດ ຫວຽດນາມ, ຮອງປະທານ ຜູ້ປະຈໍາການສູນກາງ ແນວໂຮມປະເທດຊາດ ຫວຽດນາມ ພ້ອມ ຄະນະ ໃນວັນທີ 23 ພະຈິກ 2022 ທີ່ເມືອງຫນອງບົກ ແຂວງຄໍາມ່ວນ, ມີຮອງປະທານສູນກາງແນວລາວສ້າງ ຊາດ, ຄະນະນໍາຂອງແຂວງຄໍາມ່ວນ ແລະ ພາກສ່ວນກ່ຽວຂ້ອງ ເຂົ້າຮ່ວມຕ້ອນຮັບ. (more…)
by somda phoneor
ກອງປະຊຸມຍົກສູງຄຸນນະພາບທາງດ້ານເນື້ອໃນກະກຽມໃຫ້ແກ່ກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ IX ໄດ້ຈັດຂຶ້ນລະຫວ່າງວັນທີ 21-26 ພະຈິກ 2022, ພາຍໃຕ້ການເປັນປະທານຂອງ ທ່ານ ນາງ ສູນທອນ ໄຊຍະຈັກ ຮອງປະທານສະພາແຫ່ງຊາດ ໂດຍມີບັນດາສະມາຊິກສະພາແຫ່ງຊາດ ທົ່ວປະເທດເຂົ້າຮ່ວມ.
(more…)
by somda phoneor
ໃນວັນທີ 21 ພະຈິກ 2022, ທີ່ ພະນົມເປັນ, ຣາຊະອານາຈັກກໍາປູເຈຍ, ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ ພ້ອມດ້ວຍຄະນະຜູ້ແທນຂັ້ນສູງຂອງສະພາແຫ່ງຊາດ ແຫ່ງ ສປປ ລາວ ໄດ້ເຂົ້າຮ່ວມກອງປະຊຸມສະມັດຊາໃຫຍ່ລັດຖະສະພາລະຫວ່າງຊາດອາຊຽນ ຫລື ໄອປາ (AIPA) ຄັ້ງທີ 43. ໂດຍການເປັນປະທານຂອງ ທ່ານ ສົມເດັດ ອັກຄະມະຫາ ໂປເຢຍ ຈັກກຣີ ເຮັງຊໍາຣິນ ປະທານສະພາແຫ່ງຊາດ ແຫ່ງ ຣາຊະອານາຈັກກຳປູເຈຍ ໂດຍມີຄະນະຜູ້ແທນ ທີ່ນຳໂດຍປະທານ ແລະ ຮອງປະທານລັດຖະສະພາ ຈາກບັນດາປະເທດອາຊຽນ ພ້ອມດ້ວຍປະເທດສັງເກດການ ແລະ ແຂກຖືກເຊີນ ທີ່ເປັນຕົວແທນຈາກລັດຖະສະພາພາກພື້ນ ແລະ ສາກົນ ເຂົ້າຮ່ວມ.
(more…)
by somda phoneor
ກອງປະຊຸມລັດຖະບານ ສະໄໝສາມັນ ປະຈຳເດືອນພະຈິກ 2022 ໄດ້ຈັດໃນວັນທີ 21 ພະຈິກ 2022 ທີ່ສໍານັກງານນາຍົກລັດຖະມົນຕີ, ພາຍໃຕ້ການເປັນປະທານຂອງທ່ານ ພັນຄໍາ ວິພາວັນ ນາຍົກລັດຖະມົນຕີ, ມີບັນດາທ່ານ ຮອງນາຍົກລັດຖະມົນຕີ, ສະມາຊິກລັດຖະບານ ແລະ ຜູ້ຕາງໜ້າຈາກບັນດາກະຊວງເຂົ້າຮ່ວມ.
(more…)
by somchan
ກອງປະຊຸມຮ່ວມມື ວຽກງານໄອຍະການ ໃນຂົງເຂດສາມຫລ່ຽມຄຳ ລາວ-ໄທ-ມຽນມາ ຄັ້ງທີ II ໃນການຕ້ານ ແລະ ສະກັດກັ້ນ ອາຊະຍາກໍາຢາເສບຕິດ ໄດ້ໄຂຂຶ້ນໃນວັນທີ 16 ພະຈິກ 2022, ຢູ່ນະຄອນຫລວງພະບາງ, ແຂວງຫລວງພະບາງ ສປປ ລາວ ໂດຍພາຍໃຕ້ການເປັນປະທານຮ່ວມຂອງ ທ່ານ ຄຳເພັດ ສົມວໍລະຈິດ ຮອງຫົວໜ້າອົງການ ໄອຍະການປະຊາຊົນສູງສຸດ ແຫ່ງ ສປປ ລາວ, ທ່ານ ຈຸມພົນ ພັນສໍາລິດ ຮອງໄອຍະການສູງສຸດ ແຫ່ງ ຣາຊະອານາຈັກໄທ, ທ່ານ ນາງ ສະເວ ສະເວ ອອງ ຫົວໜ້າກົມກົດໝາຍສາກົນ ສໍານັກງານໄອຍະການສູງສຸດ ແຫ່ງ ສະຫະພາບ ມຽນມາ ແລະ ໃຫ້ກຽດເຂົ້າຮ່ວມໂດຍ ທ່ານ ບຸນເລື່ອນ ມະນີວົງ ຮອງເຈົ້າແຂວງຫລວງພະບາງ.
ໃນກອງປະຊຸມ ໄດ້ທົບທວນການຈັດຕັ້ງປະຕິບັດ ຜົນຂອງກອງປະຊຸມຮ່ວມມື ວຽກງານໄອຍະການໃນຂົງເຂດສາມຫລ່ຽມຄຳ ລາວ-ໄທ-ມຽນມາ ຄັ້ງທີ I ທີ່ຈັດຂຶ້ນຢູ່ແຂວງ ຊຽງລາຍ ຣາຊະອານາຈັກໄທ ໃນປີ 2018; ກອງປະຊຸມໄດ້ຮັບຟັງ ການນໍາສະເໜີ ກ່ຽວກັບພື້ນຖານ ທາງດ້ານກົດໝາຍ ທີ່ກ່ຽວຂ້ອງໃນການຕ້ານ ແລະ ສະກັດກັ້ນ ອາຊະຍາກໍາຢາເສບຕິດ; ການສະເໜີກ່ຽວກັບກົດໝາຍ ແລະ ວິທີການຈັດຕັ້ງປະ ຕິບັດ ການຮ່ວມມືລະຫວ່າງປະເທດ ໃນການແກ້ໄຂບັນຫາການກະທຳຜິດທາງອາຍາ. ກອງປະຊຸມ ຍັງໄດ້ປຶກສາຫາຫລື ແລະ ຮ່ວມກັນຊອກຫາວິທີຮັບມື ແລະ ປາບປາມອາຊະຍາກໍາຂ້າມຊາດ ໂດຍສະເພາະ ການຄ້າ-ຂາຍຢາເສບຕິດ ໃນບໍລິເວນຊາຍແດນສາມຫລ່ຽມຄໍາ ຢ່າງມີປະສິດທິພາບ, ປະສິດທິຜົນ ແລະ ທັນການ. ກອງປະຊຸມເຫັນວ່າ ບັນຫາອາຊະຍາກຳຂ້າມຊາດ ໂດຍສະເພາະ ອາຊະຍາກໍາຢາເສບຕິດ ໄດ້ກາຍເປັນບັນຫາລວມຂອງໂລກ ອັນເປັນໄພຂົ່ມຂູ່ຕໍ່ຄວາມໝັ້ນຄົງ ຂອງບັນດາປະເທດ ໃນພາກພື້ນ ແລະ ໃນໂລກ. ໃນແຕ່ລະປີ ບັນຫາອາຊະຍາກໍາຢາເສບຕິດ ບໍ່ພຽງແຕ່ສ້າງຄວາມເສຍຫາຍໃຫ້ແກ່ຊີວິດ ແລະ ຊັບສິນຂອງປະຊາຊົນ ຢ່າງມະຫາສານເທົ່ານັ້ນ ແຕ່ຍັງເປັນອຸປະສັກ ຕໍ່ການພັດທະນາ ເສດຖະກິດ-ສັງຄົມ ຂອງບັນດາປະຊາຊາດ ແລະ ການຮ່ວມມືໃນພາກພື້ນອີກດ້ວຍ.
ສະນັ້ນ, ເພື່ອຕ້ານກັບບັນຫາ ອາຊະຍາກຳດັ່ງກ່າວ ໄດ້ຢ່າງມີປະສິດທິຜົນ ແລະ ທັນການ, ຮຽກ ຮ້ອງໃຫ້ບັນດາປະ ຊາຊາດ ກໍຄື ບັນດາປະເທດສະມາຊິກອາຊຽນ ຕ້ອງໄດ້ເພີ່ມທະວີ ການຮ່ວມມືກັນຢ່າງ ຮອບດ້ານ ຊຶ່ງລວມທັງການປະສານງານ, ການແລກປ່ຽນຂໍ້ມູນຂ່າວສານ ແລະ ການສົ່ງເສີມ ຄວາມສາ ມາດຂອງພະນັກງານ ໂດຍຜ່ານການ ຈັດຕັ້ງປະຕິບັດບັນດາ ນິຕິກໍາຕ່າງໆຂອງສາກົນ ແລະ ພາກພື້ນ ເຊັ່ນ ຖະແຫລງການອາຊຽນ ວ່າດ້ວຍການສະກັດກັ້ນ ແລະ ການກວດກາອາຊະຍາກໍາ ຂ້າມຊາດປີ 1997, ສົນທິສັນຍາວ່າດ້ວຍ ການຕ້ານການກໍ່ການຮ້າຍໃນປີ 2007, ສົນທິສັນຍາອາຊຽນວ່າດ້ວຍ ການຊ່ວຍ ເຫລືອ ຊຶ່ງກັນ ແລະ ກັນ ໃນບັນຫາອາຍາ ປີ 2004 ແລະ ແຜນແມ່ບົດສຳລັບເສົາຄໍ້າປະຊາຄົມການ ເມືອງ-ຄວາມຫມັ້ນຄົງອາຊຽນ ໃຫ້ໄດ້ຮັບຜົນສຳເລັດ.
ກອງປະຊຸມ ການຮ່ວມມືວຽກງານ ໄອຍະການໃນຂົງເຂດ ສາມຫລ່ຽມຄໍາ ລາວ-ໄທ-ມຽນມາ ຄັ້ງທີ II ກ່ຽວກັບການຕ້ານອາຊະຍາກໍາຢາເສບຕິດ ໃນຄັ້ງນີ້ ແມ່ນມີຄວາມໝາຍສຳຄັນ, ເປັນການຍົກສູງການຮ່ວມມື ວຽກງານໄອຍະການ ໃນຂົງເຂດສາມຫລ່ຽມຄໍາ ໃນການຕ້ານອາຊະຍາກຳຂ້າມຊາດ, ເປັນການ ຈັດຕັ້ງຜັນຂະຫຍາຍວິໄສທັດ ປະຊາຄົມອາຊຽນ ກໍຄື ການຈັດຕັ້ງປະຕິບັດ ແຜນແມ່ບົດ ສໍາລັບສາມເສົາຄໍ້າປະຊາຄົມອາຊຽນ, ແຜນວຽກ ຂໍ້ລິເລີ່ມເພື່ອການເຊື່ອມໂຍງອາຊຽນ ສະບັບທີສາມ ແລະ ແຜນແມ່ບົດ ເພື່ອການເຊື່ອມຈອດອາຊຽນ 2025 ຢ່າງມີປະສິດທິຜົນ.